**Menza Pure – étkeztetési rendszer**

**Tisztelt Szülők!**

Ócsa Város Önkormányzata szeretné megkönnyíteni és leegyszerűsíteni a gyermekétkeztetéssel kapcsolatos szülői teendőket, ezért **2025. szeptember 1-jétől elindítja a „Menza Pure” programot.** A Menza Pure egy weben keresztül elérhető étkezés nyilvántartó alkalmazás, használatához nincs szükség külön telepítésre, megfelelő azonosítás után bármilyen internetkapcsolattal rendelkező eszközről elérhető.

**Az új program bevezetésével a szülőkkel/étkezőkkel való kapcsolattartás leegyszerűsödik, a szülő az online étkező felületen kísérheti végig a gyermeke(i) étkezésével kapcsolatos történéseket, megtekintheti az étlapot, otthonában kényelmesen a munkaidőtől függetlenül egy gombnyomással lemondhatja az étkezést, befizetheti számláját.**

A program 2025. szeptember 1-től kerül bevezetésre az óvodában, a bölcsődében és az iskolákban.

A szülők/étkezők a számukra készült Menza Pure online felületén egyszerűen és gyorsan tudják leadni étkezés igényüket, lemondásukat, nyomon követhetik a rendszerben rögzített adataikat, számláikat, a számla fizetésére vonatkozó adatokat, valamint lehetőségük van a kedvezményre jogosító határozat feltöltésére is az Önkormányzat által biztosított keretek, feltételek között. Lehetőség lesz a számlák közvetlen kifizetésére is a saját menza felületről indított bankkártyás fizetéssel. A modul elérhető bármilyen mobil eszközről (tablet, telefon, PC stb.)

* a szülő/étkező az első belépés előtt egy ÁSZF-et kell, hogy elfogadjon, mely alapján egy szerződés jön létre a két fél között, melyet kérem figyelmesen olvassanak át,
* a szülő/étkező az Önkormányzat által meghatározott keretek között kényelmesen, akár a mobiltelefonjáról kezelheti a lemondásokat, megtekintheti számláit,
* a szülő több gyermek esetén valamennyi gyermek adatait egy felületen, de elkülönítetten kezelheti,
* konyhai menü megjeleníthető,
* kedvezményre jogosító határozat, nyilatkozat (pl. nagycsaládos, jövedelem alapú kedvezmény) mobiltelefonról feltölthető, a szülő követni tudja az ügyintézés menetét és tájékoztatást kap a határozat elfogadásáról/elutasításáról (indoklással),
* az Önkormányzat az étkezéssel kapcsolatos híreket publikálhat a szülői felületen keresztül,
* több gyermek és/vagy több számla esetén a számlák befizetése egy bankkártyás fizetéssel megoldható.

A Menza Pure program használatához, az ételrendelés online ügyintézéséhez regisztráció szükséges, ami a felületen, abban a köznevelési intézményben kezdeményezhető, amelybe a Felhasználó (szülő) által képviselt gyermek(ek) jár(nak). A Felhasználó köteles a regisztráció során kért adatokat egyértelműen és a valóságnak megfelelően megadni és frissíteni. A Felhasználó köteles a regisztrációhoz tartozó jelszavát titokban tartani és gondosan kezelni, tárolni.

Előre is köszönjük együttműködésüket!

Paul Tamás  
polgármester  
Ócsa Város Önkormányzata

Letölthető dokumentumok:

* SEGÉDLET Szülői felületre történő belépéshez
* ÁLTALÁNOS SZERZŐDÉSI FELTÉTELEK (ÁSZF)
* NYILATKOZAT (bölcsőde, óvoda) 2025-2026 évre
* NYILATKOZAT (általános iskola) 2025-2026 évre
* NYILATKOZAT (gimnázium) 2025-2026 évre